জোসেফ যোহান লিট্রো নামক একজন জোতির্বিদ বললনে, সাহারা মরুভুমিতে বিশাল বিশাল চওড়া পরিখা খনন করা হোক। তারপর সেখানে কেরোসিন ঢেলে প্রতি রাতে ছয় ঘন্টা আগুন জ্বেলে আমাদের উপস্থিতি জানান দেয়া যাবে। একই সময়ে অন্যান্য অনেক জোতির্বিদ বিভিন্ন গ্রহে প্রাণের অস্তিত্ব খোঁজায় ব্যস্ত ছিলেন। এরই মধ্যে ১৮৮২ সালে ফ্রান্জ ভন গ্রুখুইসেন নামক একজন জোতির্বিদ দাবী করলেন তিনি চাঁদের মাটিতে বিশাল শহর এবং চাষাবাদের লক্ষণ দেখেছেন। তবে অন্যান্য জোতির্বিদগণ তাঁর এই দাবী অগ্রহনযোগ্য প্রমাণ করে দিলেন। ঊনিশ শতকের শেষ দিকে জোতির্বিদদের মধ্যে ধারনা তৈরি হয়েছিল যে, যেই গ্রহ সূর্য থেকে যতদূরে সেই গ্রহ ততো বেশী পুরোনো। এই ধারনা অনুযায়ী মঙ্গল, পৃথিবীর চেয়ে পুরোনো গ্রহ, তাই সবার দৃষ্টি চলে গেলো মঙ্গলের দিকে। গিওভান্নি শিয়াপারেল্লি নামের একজন জোতির্বিদ ১৮৭৭ সালে মঙ্গলে কিছু নালা আবিষ্কার করলেন এবং বুদ্ধিমান প্রাণীর অস্তিত্বের ধারনা বদ্ধমূল হল। এসবের ফলশ্রূতিতে ১৯০০ সালে এক লাখ ফ্রাঁ (ফরাসী মুদ্রা)মূল্যমানের গুজম্যান প্রাইজ ঘোষিত হল যেটা আন্তঃগ্রহ যোগাযোগকারী প্রথম ব্যক্তিটিকে দেয়ার কথা ছিল! কিন্তু সবরকম ভুল ধারনার অবসান হলে মানুষ বুঝতে পারলো তারা সৌরজগতে মোটামুটি একা।